Þingræður haldnar á Alþingi Íslendinga

Frsm. (Ásgeir Ásgeirsson) : Eins og hv. þd. sér, er með þessu frv. felld niður tímatakmörkun, sem er í l. um gjaldeyrismeðferð. Persónulega verð ég að segja, að ég sé enga ástæðu til að amast við slíku, því að þ. þarf ekki að setja nein l. til þess að passa upp á sjálft sig. Það hefur orðið samkomulag um það hjá meiri hluta fjhn. að halda áfram að takmarka gildi þessara l. og bera upp till. um, að l. þessi falli úr gildi, ekki 1. des., eins og nú er, heldur 1. febr. 1947. Þetta er miðað við það, að stjórnarmyndun er ekki lokið og hætt við, að mikil störf bíði hinnar væntanlegu, nýju stjórnar, og hætt við, að henni ynnist ekki tími til endurskoðunar slíkrar löggjafar. Ég legg ekki fram þessa brtt. við þessa umr., því að þá þyrfti að endurprenta frv. milli umr. Hefur forseti óskað, að 3. umr. fari fram í dag, nú þegar, og færi því bezt á því að leggja till. ekki fram fyrr en við 3. umr.

Fjmrh. (Pétur Magnússon) : Ég verð að segja, eins og form. fjhn., að ég sé enga ástæðu til að hafa á móti því, að þetta verði fellt niður. Hins vegar sætti ég mig við brtt. í þá átt, sem hv. formaður fjhn. lýsti. En að sjálfsögðu verð ég að leggja áherzlu á, að málið fái skjóta afgreiðslu. Mun ég því ekki gera neinn ágreining, þótt málið nái fram að ganga þannig. Leyfi ég mér svo að leggja til við hæstv. forseta, að hann setji fund að nýju. svo að málið geti komizt til Ed. á morgun.



Herra forseti. Það var rætt um mál þetta í fjhn., og gat ég ekki orðið sammála meðnm. mínum um afgreiðslu á því. Ég álít, að það hefði verið heppilegra, að Alþ. hefði nú tekið fyrir viðskiptaráð, hvernig það hugsar sér það framvegis. Það er reynsla, að það hefur aldrei verið farið að vinna að þessum málum, fyrr en komið var að því, að l. um viðskiptar að áttu að falla úr gildi. Það fékkst ekki í fyrra að fá fram þær breyt., sem mjög margir álitu heppilegar á þeim l., og nú hefur þessum málum ekki verið hreyft, fyrr en komið er að því, að l. eigi að falla úr gildi, en þá kemur fjmrh. með till. um, að því sé breytt þannig, að það sé ótakmarkað, hve lengi það er látið gilda. Hins vegar er vitað, hve mikil óánægja er með viðskiptaráð. Hefði ég því kosið, ef það hefði verið framlengt nokkuð, að það hefði verið styttri frestur en til 1. febr., því að mín reynsla er sú, að það sé aldrei farið að vinna að þessu, fyrr en komið er að því, að þetta falli úr gildi, og álít ég, að hefði verið heppilegra, að að því hefði verið unnið fyrir nýárið. Því hef ég verið fylgjandi styttri fresti. Ég mun þó ekki bera fram brtt. um þetta til þess að tefja ekki fyrir, ef ljúka á afgreiðslu málsins í dag.

Fjmrh. (Pétur Magnússon) : Það er rétt, sem hv. 2. þm. Reykv. sagði, að það er ekki langur tími til að athuga þetta mál nú, þar sem það er seint borið fram. En honum er kunnugt um, hvernig á því stendur. Hann veit, að þetta er eitt af þeim málum, sem stendur í sambandi við væntanlega stjórnarmyndun, og að það er ekki fyrr en nú, þegar séð varð, að ekki yrði úr stjórnarmyndun, að ég taldi ástæðu til að koma með þetta mál.



Ég vil aðeins láta þess getið út af ummælum hv. 2. þm. Reykv., að ég er honum sammála um það, að þörf sé að gera hið fyrsta breyt. á þessum l. um innflutning og gjaldeyrismeðferð og á framkvæmd þeirra mála, því að það er rétt hjá honum, að það er mikil óánægja með framkvæmd þeirra mála, eins og hún hefur verið hjá, þeirri ríkisstj., sem hann m. a. hefur stutt undanfarið. Hins vegar er það svo, að ég tel, að ekki sé hægt nú fyrir 1. des. að koma fram nauðsynlegum breyt. á l., og þess vegna hef ég gengið inn á það með öðrum nm. í fjhn., að l. verði framlengd um sinn, og get ég fyrir mitt leyti gengið inn á 1. febr., eins og um hefur verið talað. Eins vegar mun ekki standa á mér eða mínum flokki að leggja fram nú mjög fljótlega ákveðnar till. um breyt. á þessum 1., og ef hægt væri að fá fram breyt. á þeim og lagfæringu nú fyrir jól, mundi ég telja það gott, og gætu þá þær breyt. gengið í gildi fyrr en 1. febr., eins og hv. þm. V-Ísf. benti á, þó að sá frestur verði veittur í bili.